రవ్వ పులిహోర

thumb|రవ్వ పులిహోర

కావలసిన పదార్థాలు
రవ్వ - ఒక కప్పు, 
పచ్చిమిరపకాయలు - 5, 
పల్లీలు - పావు కప్పు, 
కరివేపాకు - నాలుగు రెమ్మలు, 
నిమ్మకాయలు - 2, 
ఎండు మిరపకాయలు - 2, 
శనగపప్పు - 2 చెంచాలు, 
మినపప్పు - ఒక చెంచా, 
ఆవాలు - అర చెంచా, 
జీలకర్ర - అర చెంచా, 
పసుపు - పావు చెంచా, 
ఉప్పు- తగినంత
నూనె - తగినంత
తయారీ
రెండు కప్పుల నీళ్ళు మరిగించి అందులో ఉప్పు, పసుపు వేయాలి. దీంట్లో రవ్వ పోసి ఐదు నిమిషాల పాటు ఉడికించాలి. ముద్దలా కాకుండా పొడి, పొడిగా ఉండేట్లుగా చూసుకోవాలి. 
ఈ మిశ్రమాన్ని ఒక పళ్ళెంలో వేసి పక్కన పెట్టాలి.
కడాయిలో నూనె పోసి ఆవాలు, జీలకర్ర వేగాక పల్లీలు వేసి వేయించాలి.
ఆ తర్వాత శనగ పప్పు, మినప పప్పు వేసి వేగనివ్వాలి.
దీంట్లో పచ్చిమిరపకాయలు, కరివేపాకు, ఎండుమిరపకాయలు వేసి రెండు నిమిషాలపాటు కలిపి దించేయాలి. కాస్త చల్లారాక వేయించుకున్న రవ్వలో కలపాలి.
ఆ పైన ఈ మిశ్రమంలో నిమ్మరసం, సరిపడినంత ఉప్పు వేస్తే. వేడి.. వేడి.. రవ్వ పులిహోర తయార్
దీన్ని చల్లార్చి, రెండుగంటల తర్వాత వడ్డిస్తే రుచికరంగా ఉంటుంది.

వర్గం:వంటలు
వర్గం:ఫలహారాలు
వర్గం:శాకాహార వంటలు
వర్గం:పులిహోరలు